শৈলেন্দ্র সরকার
শৈলেন্দ্র সরকার বা শৈলেন্দ্রনাথ সরকার (১৮৭৫ - ১৯৪২) ছিলেন ঊনিশ শতকের প্রখ্যাত শিক্ষাবিদ ও সমাজ সংস্কারক প্যারীচরণ সরকারের পঞ্চম এবং কনিষ্ঠ পুত্র।  ১৯২০ খ্রিস্টাব্দে উত্তর কলকাতায় প্রতিষ্ঠিত সরস্বতী ইনস্টিটিউশনের প্রতিষ্ঠাতা-প্রধান শিক্ষক ছিলেন তিনি। ১৯৪৮ খ্রিস্টাব্দে ওই বিদ্যালয়ের নতুন নামকরণ হয়- শৈলেন্দ্র সরকার বিদ্যালয়।  শৈলেন্দ্রনাথ কলকাতা বিশ্ববিদ্যালয়ের স্বর্ণপদক বিজয়ী এবং  ইংরাজী ভাষা ও সাহিত্যের প্রধান পরীক্ষক ছিলেন। শৈলেন্দ্র সরকারের শ্যালিকা ছিলেন গিরিবালা সরকার। তার আর্থিক সহায়তায়  প্রখ্যাত শিক্ষাব্রতী জ্যোতির্বিকাশ মিত্র বালিকাদের জন্য গিরিবালা সরকার বালিকা বিদ্যালয় স্থাপন করেন।